Diari Oficial de la Generalitat Valenciana


Sumari del DOGV 6989, del 22-03-2013 (2013/2677)

RESOLUCIÓ de 19 de febrer de 2013, de la Conselleria d'Educació, Cultura i Esport, per la qual s'aprova la Carta de Servicis A la Mar. Escoles de la Mar de la Generalitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6989

Data del DOGV
:   22-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2677


Data del document
:   19-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * norma de qualitat

RESOLUCIÓ de 19 de febrer de 2013, de la Conselleria d'Educació, Cultura i Esport, per la qual s'aprova la Carta de Servicis A la Mar. Escoles de la Mar de la Generalitat. [2013/2677]  
D'acord amb el que disposa el Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis de la Generalitat Valenciana, per Orde de 5 de maig de 2003, de la Conselleria de Cultura i Educació, es va aprovar la Carta de Servicis A la Mar.  
  
Posteriorment, el Decret 62/2010, de 16 d'abril, del Consell, pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, establix en el capítol III la regulació actual de les cartes de servicis.  
  
En concret, el mencionat Decret 62/2010 definix en l'article 15 «les cartes de servicis, com a instruments de millora, són documents que contenen els compromisos de qualitat als quals l'òrgan a què es referix la carta ajustarà la prestació dels seus servicis en funció dels recursos disponibles i, al mateix temps, proporcionen informació al ciutadà sobre les activitats prestades», i determina a continuació, en els articles del 16 al 22 i en la disposició transitòria única, els requisits per a l'elaboració i implantació de les cartes de servicis.  
  
Complint el que disposen els esmentats preceptes i seguint la metodologia aprovada el 20 de maig de 2012 per la Direcció General de Modernització de la Conselleria de Justícia i Administracions Públiques, en l'àmbit d'esta Conselleria d'Educació, Cultura i Esport s'ha revisat i reelaborat la Carta de Servicis A la Mar, per la qual cosa ha rebut el preceptiu informe favorable de la Secretaria Autonòmica d'Administració Pública, i ha sigut presentada per a ser aprovada, com a tràmit previ a ser publicada.  
Per tot això i fent ús de les facultats assignades per l'article 19 del Decret 62/2010, de 16 d'abril, del Consell, quant a l'autoritat competent per a procedir a la seua aprovació, resolc:  
  
Primer  
Aprovar la Carta de Servicis A la Mar. Escoles de la Mar de la Generalitat, d'acord amb el contingut establit en l'annex d'esta resolució.  
  
  
Segon  
Deixar sense efecte la Carta de Servicis A la Mar aprovada per Orde de 5 de maig de 2003, de la Conselleria de Cultura i Educació.  
  
Tercer  
Ordenar la publicació d'esta disposició en el Diari Oficial de la Comunitat Valenciana.  
  
Quart  
La carta de servicis estarà disponible per a la ciutadania, a partir de la publicació de la present resolució en el Diari Oficial de la Comunitat Valenciana, en la pàgina web de la Generalitat, en l'apartat dedicat a les cartes de servici, a través de l'adreça , així com en la pàgina dedicada a la mateixa conselleria , i en el web de les escoles de la mar de la Generalitat . Tot això sense perjuí d'altres accions divulgatives que, si és el cas, s'adopten.  
  
València, 19 de febrer de 2013. - La consellera d'Educació, Cultura i Esport: María José Catalá Verdet.  
  
  
  
  
  
ANNEX  
  
TÍTOL: Carta de Servicis A la Mar. Escoles de la Mar de la Generalitat  
  
MISSATGE GENERAL  
L'Administració pública valenciana ha d'adaptar-se als nous reptes i necessitats de la societat, i per a això ha de modernitzar i millorar de manera contínua els servicis públics que presta. La Generalitat assumix este repte i amb este fi incorpora, dins de la seua política de modernització, el projecte cartes de servicis com un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conéixer en tot moment el seu grau de compliment.   
La Generalitat contribuïx així a donar resposta a l'exigència que conté l'Estatut d'Autonomia de la Comunitat Valenciana, que establix i proclama, en l'article 9, el dret general que tenen tots els seus ciutadans a disfrutar d'uns servicis públics de qualitat.  
  
«Una administració excel·lent»  
  
COMPROMÍS INSTITUCIONAL   
Una de les majors riqueses amb les quals compta la nostra comunitat és el mar i els seus més de 500 km de costa, i l'esport, considerat un dels fenòmens socials més importants del nostre temps, apareix com una de les seues manifestacions destacades.  
La Generalitat sempre ha tingut molt present este interés dels valencians i per als valencians, i per això l'accessibilitat, promoció i difusió dels esports nàutics ha sigut una línia d'actuació prioritària en la seua política esportiva.  
Les escoles de la mar de la Generalitat, com a centres de pràctica, formació i difusió de les activitats nàutiques des de 1985, s'han convertit al llarg dels anys en un referent no sols en el món dels esports nàutics, sinó també en l'àmbit educatiu i formatiu, i són, al seu torn, un emblema de la Comunitat Valenciana.  
Amb esta carta, la Generalitat es ratifica en el seu compromís de facilitar el contacte i coneixement dels esports relacionats amb el mar a la ciutadania i es compromet a oferir, a través de les seues escoles de la mar, una activitat que busque l'excel·lència en consonància amb les necessitats de la societat moderna que reclama uns servicis públics de qualitat.  
  
María José Catalá Verdet,  
Consellera d'Educació, Cultura i Esport  
  
SERVICIS  
La Generalitat convoca anualment la campanya A la Mar en les seues escoles amb l'objecte de fomentar l'aprenentatge i difusió dels esports nàutics, així com el coneixement, conservació i respecte del medi marí, amb especial atenció als jóvens d'edat escolar.  
Dins de la mencionada campanya s'establixen dos programes: el Programa Blau i el Programa Lliure d'Estiu.  
El Programa Blau està dirigit a grups organitzats i es desenrotlla coincidint amb el període escolar; els seus principals usuaris són els col·legis, instituts i universitats. Les activitats per a estos col·lectius s'emmarquen generalment dins del seu procés educatiu. Este programa pot interessar també a ajuntaments, associacions, clubs, empreses i altres entitats en els seus diferents àmbits.  
El Programa Lliure d'Estiu està dirigit a particulars interessats a aprendre a navegar i disfrutar de les activitats nàutiques en període estival.  
En ambdós programes s'oferixen activitats de distinta duració: Des d'un dia fins a cinc dies de navegació, i caps de setmana, la qual cosa determinarà l'objectiu del curs, enfocant-lo més a la familiarització o la formació.  
Així mateix, s'oferixen distints nivells d'ensenyança que possibiliten la progressió en l'aprenentatge de les modalitats nàutiques disponibles.  
Les nostres activitats es realitzen basant-se en els principis d'eficàcia de l'ensenyança, seguretat dels alumnes i professionalitat del personal, comptant amb la possibilitat d'optar a una sèrie de servicis amplis i adaptables als usuaris, entre els quals figuren l'allotjament i la restauració.  
  
COMPROMISOS I INDICADORS  
  
  
  
Posem a disposició dels ciutadans els resultats sobre el grau de compliment dels compromisos d'esta carta de servicis, a través de la pàgina .  
  
AJUDE'NS A PRESTAR UN MILLOR SERVICI  
La informació sobre les activitats oferides dins de la campanya A la Mar es troba disponible en la pàgina web .  
Recomanem que formule les seues consultes telefòniques preferiblement en horari de dilluns a divendres, de 9.00 a 14.30 hores.  
Si vol aportar qualsevol suggeriment o queixa, li preguem que empre els impresos normalitzats que, a este efecte, trobarà en qualsevol de les oficines de registre i en el nostre web.  
  
ON ESTEM  
Pot consultar adreces i telèfons en el web de les escoles de la mar de la Generalitat o contactar a través del correu electrònic .  
També en l'Escola de la Mar de Borriana.  
Av. Mediterrània, s/n. 12393 Borriana. Tel. 435 609 464.